Vatnajökull

Vatnajökull (prevedeno Glečer Vatna) je najveći evropski glečer, smješten na jugoistoku Islanda, iznad gradića Höfn. Geografija Ledeno polje na jugoistoku Islanda obuhvaća površinu od 8400 km² (8 % ukupne površine zemlje) s prosječnom debljinom leda višom od 900 metara. Leži na oko 1524 metara prosječne nadmorske visine, dok se kod vulkana Öræfajökull na jugu uzdiže i do 2119 metara kod vrha Hvannadalshnúkur, koji je najviši na Islandu. Širom glečera postoje brojni aktivni vulkani, a njegove vode izvor su stotinjak rijeka, od kojih su najveće Þjórsá, Skjálfandafljót, Jökulsá á Fjöllum i Jökulsá á Fljótsdal (koja se u donjem toku zove Lagarfljót). Otopljene vode i nataložene morene na južnom kraju glečera, uz brojne brojne termalne izvore ispod leda, dugo su onemogućavale izgradnju cesta na uskom pojasu kopna između glečera i oceana, sve dok krajem 1970-ih nije uz velike napore konačno završena obalna magistrala koja okružuje otok. Povremene erupcije Grímsvötna, najvećeg vulkana ispod glečera, otopaju okolni led i stvaraju jezero koje se povremeno preliva preko svojih ledenih zidova, i tako uzrokuje katastrofalne poplave koje tu zovu jökulhlaup (tekući glečer). Za vrijeme erupcija 1934 i 1938. godina, nivo voda iz jökulhlaupa dosegao je 50.000 kubnih metara u sekundi. Tokom 20. vijeka jökulhlaup se događa na Vatnajokullu otprilike svakih 5 do 10 godina jer je Grímsvötn eruptirao 1996., 1998. i 2004. godine. Kod planinskog masiva Kverkfjöll na sjeveru glečera postoji čitav sistem spilja u ledu dug nekih 7 km. Glavni centar za posjet glečeru i istoimenom nacionalnom parku Vatnajökull je ribarski gradić Höfn. Reference Vanjske veze Reykjanes Geopark na portalu Vatnajokull.com (en) Vatnajökull na portalu Encyclopædia Britannica Arhivirano 2016-03-04 na Wayback Machine-u (en)